|  |  |  |
| --- | --- | --- |
| pamak-front-ell-header |  |  |
|  |

|  |
| --- |
| **ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ****για εκπόνηση διδακτορικής διατριβής στο Τμήμα Εφαρμοσμένης Πληροφορικής****AΠΡΙΛΙΟΣ 2023** |

Η Συντονιστική Επιτροπή Διδακτορικών Σπουδών (Σ.Ε.ΔΙ.Σ.) του Τμήματος Εφαρμοσμένης Πληροφορικής κατόπιν απόφασης της υπ.αρ**.12/6-4-2023** Συνέλευσης Τμήματος, ανακοινώνει την Πρόσκληση Εκδήλωσης Ενδιαφέροντος για την εκπόνηση διδακτορικής διατριβής και καλεί τους ενδιαφερόμενους να υποβάλουν σχετική αίτηση συνοδευόμενη από τα απαιτούμενα δικαιολογητικά.

Σύμφωνα με τον [Κανονισμό Διδακτορικών Σπουδών](http://www.mai.uom.gr/files4users/files/PhD/kanonismos_didaktorika_2018.pdf) του Τμήματος Εφαρμοσμένης Πληροφορικής (άρθρο 3), οι αιτούντες υποψήφιοι θα πρέπει να πληρούν τις παρακάτω προϋποθέσεις:

1. να είναι κάτοχοι Διπλώματος Μεταπτυχιακών Σπουδών Α.Ε.Ι. της ημεδαπής ή αναγνωρισμένου ως ισότιμου της αλλοδαπής από το ΔΟΑΤΑΠ και
2. να έχουν τουλάχιστον καλή γνώση της αγγλικής γλώσσας σε επίπεδο Β2.

Τα προτεινόμενα πεδία έρευνας (ΑΡΧΕΙΟ **PhD@DAI - RESEARCH FIELDS-APRIL2023.PDF**) εντάσσονται στα παρακάτω ερευνητικά εργαστήρια του Τμήματος Εφαρμοσμένης Πληροφορικής:

* AIS - Εργαστήριο Πληροφοριακών Συστημάτων Λογιστικής
* CMOR - Εργαστήριο Υπολογιστικών Μεθοδολογιών και Επιχειρησιακής Έρευνας
* CNST - Εργαστήριο Τεχνολογίας Συστημάτων Υπολογιστών και Δικτύων
* ISEB - Εργαστήριο Πληροφοριακών Συστημάτων και Ηλεκτρονικού Επιχειρείν
* MSN - Εργαστήριο Πολυμέσων, Ασφάλειας και Δικτύωσης
* SDE - Εργαστήριο Τεχνολογίας Λογισμικού και Δεδομένων

Τα απαιτούμενα δικαιολογητικά για την υποβολή της αίτησης είναι τα εξής:

1. **Αίτηση εκπόνησης διδακτορικής διατριβής.** Στην αίτηση αναγράφεται ο προτεινόμενος τίτλος, η προτεινόμενη γλώσσα συγγραφής (ελληνική ή αγγλική) και ο/η προτεινόμενος/η Επιβλέπων/ουσα Καθηγητής/τρια της διδακτορικής διατριβής μεταξύ των Μελών ΔΕΠ που έχουν δικαίωμα επίβλεψης διδακτορικής διατριβής, σύμφωνα με όσα ορίζονται στη σχετική νομοθεσία.
2. **Αναλυτικό Βιογραφικό Σημείωμα** (δεν απαιτείται να ακολουθεί κάποιο υπόδειγμα).
3. **Αντίγραφα πτυχίου και μεταπτυχιακού διπλώματος.** Εφόσον πρόκειται για μεταπτυχιακό δίπλωμα Πανεπιστημίου του εξωτερικού, η αναγνώρισή του από τον ΔΟΑΤΑΠ μπορεί να προσκομισθεί εντός εξαμήνου από την ημερομηνία που η Συνέλευση θα κάνει δεκτό τον/την υποψήφιο/α για εκπόνηση διδακτορικής διατριβής. Σε περίπτωση που πρόκειται για τίτλους αλλοδαπής απαιτείται το νόμιμα μεταφρασμένο και επικυρωμένο αντίγραφο.
4. **Φωτοαντίγραφα πιστοποιητικών αναλυτικής βαθμολογίας** των τίτλων σπουδών με αναγραφή του μέσου όρου. Σε περίπτωση που πρόκειται για τίτλους αλλοδαπής απαιτείται το νόμιμα μεταφρασμένο και επικυρωμένο αντίγραφο.
5. **Αποδεικτικό καλής γνώσης της αγγλικής γλώσσας (τουλάχιστον επιπέδου Β2).**
6. Επιστημονικές δημοσιεύσεις, διακρίσεις ή λοιποί τίτλοι σπουδών (εφόσον υπάρχουν).
7. Αποδεικτικά επαγγελματικής εμπειρίας (εφόσον υπάρχουν).
8. **Δύο συστατικές επιστολές, κατά προτίμηση από μέλη ΔΕΠ** (δεν απαιτείται να ακολουθούν κάποιο υπόδειγμα, μπορούν να αποσταλούν απευθείας από τους υπογράφοντες στο daiphd@uom.edu.gr).
9. **Ερευνητική πρόταση/προσχέδιο**, η οποία θα πρέπει να περιλαμβάνει περιγραφή σκοπού και στόχων, προτεινόμενης έρευνας, μεθοδολογία, σχετική βιβλιογραφία και την επιδιωκόμενη ερευνητική συνεισφορά, στην ελληνική ή/και αγγλική, σύμφωνα με το υπόδειγμα στην ιστοσελίδα του Τμήματος.
10. **Φωτοτυπία ταυτότητας.**

Τα πρότυπα αρχεία των δικαιολογητικών βρίσκονται [εδώ](https://www.uom.gr/dai/diadikasies-entypa) (κατηγορία: διδακτορικές σπουδές).

Κάθε ενδιαφερόμενος/η που πληροί τις προϋποθέσεις δύναται να εκδηλώσει ενδιαφέρον και να υποβάλει σχετική αίτηση για εκπόνηση διδακτορικής διατριβής σε ένα από τα προτεινόμενα πεδία.

Η παρούσα Πρόσκληση Εκδήλωσης Ενδιαφέροντος έχει διάρκεια 30 ημέρες από την ημέρα δημοσίευσής της στον ιστότοπο του Ιδρύματος. **H καταληκτική ημερομηνία υποβολής αιτήσεων εκπόνησης διδακτορικής διατριβής είναι η Δευτέρα, 8 Μαΐου 2023.**

Η κατάθεση/αποστολή της αίτησης και των συνοδευτικών δικαιολογητικών της γίνεται αποκλειστικά ηλεκτρονικά στη διεύθυνση daiphd@uom.edu.gr. Η αίτηση πρέπει να φέρει την υπογραφή του υποψηφίου και να είναι σε μορφή pdf. Οι υποψήφιοι θα κληθούν σε μεταγενέστερο χρόνο να προσκομίσουν όλα τα απαιτούμενα δικαιολογητικά - πρωτότυπα ή επικυρωμένα.

Για περισσότερες πληροφορίες, οι ενδιαφερόμενοι μπορούν να απευθυνθούν:

* Στη γραμματεία του Τμήματος Εφαρμοσμένης Πληροφορικής
(e-mail: daisecr@uom.edu.gr, τηλ: 2310 891 217)
* Στον σχετικό [ιστότοπο διδακτορικών σπουδών](https://www.uom.gr/dai/didaktorikh-ereyna) του Τμήματος Εφαρμοσμένης Πληροφορικής.